section_heading: Karakteristike
paragraph_text: gedit uključuje označavanje sintakse ((eng. syntax highlighting) za niz raznoraznih formata programskog koda te markup teksta. Istovremeno uređivanje većeg broja datoteka je olakšano korištenjem prilagodivih kartica (eng. tab) koje se mogu premještati iz prozora u prozor sučelja. Uređivanje datoteka na udaljenim računalima moguće je korištenjem GVFS biblioteke. Poništavanje i ponovno vraćanje izmjena je također moguće zajedno s pretragom i zamjenom unutar datoteka. Preostale dostupne značajke svojstvene za uređivanje koda su označavanje reda, prepoznavanje zagrada, prelamanje teksta, označavanje trenutnog retka, automatsko uvlačenje te automatska pohrana sigurnosnog prijepisa trenutno uređivane datoteke.